Dikt av Hulda Garborg (1862–1934). Dikta er frå *Kornmoe. Vers og visor* (1930), bortsett frå «Natt», som er frå *Symra: den blomen du elska* (1934).

|  |  |
| --- | --- |
| «Kven er du?»  Gud, kven er du? Gud, kvi gøymer du ditt andlet,  kvifor fekk me ikkje sansar til å råde  dine vegar og din underfulle stordom?  So eg spurde tidt, men øyro mine alltid  var for veike til å tyde svari dine,  og eg var for dimsynt til å sjå din glans;  hjartesår og sjuk og vende meg ifrå deg,  leita i mi armod etter nye gudar.  – Då ein dag med stjerneskrift det skrive stod  på den døkke djupblå nattehimlen:  *Eg er live.* Er i deg og alt som andar.  Og i same stund eg såg med nye augo,  høyrde tonar som mitt øyra aldri høyrde;  hav og himmel, fjell og vidde, alt var du;  Alt er rørsle, alle ting på jordi andar!  I mitt eige hjarta høyrde eg di røyst,  høyrde ho i havsens marm og alle vindar,  i kvar liten song og kvart eit rop frå skogen;  i kvar blom eg såg ditt milde auga lyse.  Og når mjuke barnehendar strauk mi panne,  var det du som anda på mitt hjarta,  sveipte sjeli inn i søte blomeange.  Du er live! Er det største og det minste,  er den løyndomsfulle lov som gjenomgløder  og held uppe universets harmoni,  eventyre som me tryllte stirer inn i  og i age bøygjer kne for i vårt hjarta:  – Roseknuppen når han opnar seg mot soli,  bia når ho stuper seg i blomekalken,  fuglen når han jublar ut si morgonhymne,  barne som i sæle draumar smiler,  geislar er og gneistar av din guddoms-eld,  som i yndefulle ham du hyller.  geislar – (lys)stråler  «Natt»  Inni alle haugar  er tyst;  blodkalde dvergar og draugar  dormar bryst imot bryst;  alt livande søv i sitt bu.  Slokna er dagens draumar,  ut i dei ævlege straumar  snart glid ogso du. | «Eit lite ord»  Eit lite ord av ærleg hjarta tala  med tonar frå eit sælt og solfyllt kvede  i mi sjæl som milde vårregn dala  fyllte hugen min med song og glede.  Eit lite ord i myrke natti lyste  som stjernerap, og sende millionar  av strålebod til hjarta mitt som gjestmildt hyste  attr-ljomen av som mange likferdstonar.  Eit livande og varmt og blodfyllt ord av munnen  til eit menneskje forutan faktor,  eit ord frå opne varme hjartegrunnen  med bod ifrå dei gode livsens makter,  Eit lite ord som vart til tusund blomar  og breidde seg som solgull yvi frosne enger,  eit lite ord som vende haust til sumar  og gav tunge tankar fryvilvenger!  Visste du, min ven, koss dette vesle orde  for ei einsleg sjæl all verdi endevende,  og svart til kvitt ved trolldomskunstir gjorde,  du fleire fann forvisst og gjevmildt sende.  fryvil – fivreld, sommarfugl  «Klyvi»  Du sit so einsleg derned’ på strandi  du vene fuglen min,  sylvgrå skin du i kvite sande,  yndig og silkefin.  Men når mot kvelden i lengt du klagar,  «kly vi, kly vi»,  då såre minne frå mange dagar  syng gjennom sjæli mi.  I lengt og venting du sit og pip der  og flyg i ring,  men verre er det for den som sit her  og ventar på ingen ting.  Klyvi er eit namn på fuglen Gluttsnipe |